Luettelo Marvel Cinematic Universe -televisiosarjojen näyttelijöistä (Marvel Studios)

Marvel Cinematic Universe (MCU) on mediasarja ja jaettu universumi, johon kuulu myös Marvel Comicsin sarjakuviin perustuvia supersankariaiheisia televisiosarjoja. Marvel Television oli aiemmin tuottanut vuosina 2013–2020 televisiosarjoja ABC:lle, Netflixiin, Huluun ja Freeformille. Marvel Studios alkoi myöhemmin kehittää omia sarjoja Disney+:aan osana neljättä vaihetta. Neljännen vaiheen Disney+-sarjoista julkaistiin WandaVision, The Falcon and the Winter Soldier, Lokin ensimmäinen tuotantokausi, What If...?:n ensimmäinen tuotantokausi, ja Hawkeye vuonna 2021; sekä Moon Knight, Ms. Marvel ja She-Hulk: Attorney at Law vuonna 2022. Viidennen vaiheen Disney+-sarjoihin tulevat kuulumaan Secret Invasion, Lokin toinen tuotantokausi ja What If...?:n toinen tuotantokausi vuonna 2023; Echo, Agatha All Along ja What If...?:n kolmas tuotantokausi vuonna 2024; sekä Your Friendly Neighborhood Spider-Manin ensimmäinen tuotantokausi, Daredevil: Born Againin ensimmäinen tuotantokausi ja Ironheart vuonna 2025. Kuudennen vaiheen Disney+-sarjoihin tulevat kuulumaan Eyes of Wakanda, Marvel Zombies ja Wonder Man vuonna 2025; sekä Vision Quest ja Daredevil: Born Againin toinen tuotantokausi vuonna 2026. Lisäksi, Your Friendly Neighborhood Spider-Manille on tekeillä sekä toinen että kolmas tuotantokausi.
Neljännessä vaiheessa, Elizabeth Olsen ja Paul Bettany palaavat WandaVisionissa näyttelemään Wanda Maximoffin / Purppuranoitaa ja Visionia; Anthony Mackie ja Sebastian Stan palaavat The Falcon and the Winter Soldierissa näyttelemään Sam Wilsonia / Haukkaa ja Bucky Barnesia / Talvisotilasta; Tom Hiddleston palaa Lokin ensimmäisellä tuotantokaudella näyttelemään Lokia; Jeffrey Wright ääninäyttelee animaatiosarjan What If...? kertojana toimivaa Seuraaja Uatua; Jeremy Renner palaa Hawkeyessa näyttelemään Clint Bartonia / Haukansilmää, Hailee Steinfeldin näytellessä sarjan toista päähenkilöä Kate Bishopia; Oscar Isaac näyttelee Moon Knightissa Marc Spectoria / Kuuritaria ja Steven Grantia / Herra Knightia; Iman Vellani näyttelee Ms. Marvelissa Kamala Khania / Neiti Ihmettä; ja Tatiana Maslany näyttelee She-Hulk: Attorney at Law’ssa Jennifer Waltersia / Hulktarta.
Viidennessä vaiheessa, Samuel L. Jackson ja Ben Mendelsohn palaavat Secret Invasionissa näyttelemään Nick Furya ja Talosta; Hiddleston palaa Lokin rooliin Lokin toisella tuotantokaudella; Wright palaa Seuraajan ääneksi What If...?:n toisella ja kolmannella tuotantokaudella, Alaqua Cox palaa Hawkeyesta näyttelemään Maya Lopezia / Kaikua sarjassa Echo; Kathryn Hahn palaa WandaVisionista näyttelemään Agatha Harknessia sarjassa Agatha All Along; Hudson Thames palaa What If...?:stä ääninäyttelemään vaihtoehtoista versiota Peter Parkerista / Hämähäkkimiehestä sarjassa Your Friendly Neighborhood Spider-Man; Charlie Cox palaa Marvel Televisionin Netflix-sarjoista näyttelemään Matt Murdockia / Daredeviliä sarjassa Daredevil: Born Again; ja Dominique Thorne palaa elokuvasta Black Panther: Wakanda Forever näyttelemään Riri Williamsia / Rautasydäntä sarjassa Ironheart.
Kuudennessa vaiheessa, Yahya Abdul-Mateen II tulee näyttelemään Wonder Manissä Simon Williamsia / Ihmemiestä, Bettany palaa WandaVisionista näyttelemään Valkoista Visionia sarjassa Vision Quest, ja Charlie Cox palaa Matt Murdockin / Daredevilin rooliin Daredevil: Born Againin toiselle tuotantokaudelle.